ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ մայիսի 2019 թվականի N - Լ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ (*Պ-120-26.04.2019-ԳԿ-011/0*) ՎԵՐԱԲԵՐՅԱԼ ՀԱՅԱՍ­ՏԱ­ՆԻ ՀԱՆ­ՐԱ­ՊԵ­ՏՈՒ­ԹՅԱՆ ԿԱ­­ՌԱ­­ՎԱ­ՐՈՒ­ԹՅԱՆ առա­ջար­­կու­թյան նախագծի մասին

 --------------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Հայաստանի Հանրապետության հարկային օրենսգրքում լրացումներ կատարելու մասին» Հայաստանի Հանրապետության օրենքի նախագծի (*Պ-120-26.04.2019-ԳԿ-011/0*) վերաբերյալ Հայաս­տա­նի Հան­րա­պե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2019 թ. մայիսի

 Երևան

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ (*Պ-120-26.04.2019-ԳԿ-011/0*) ՎԵՐԱԲԵՐՅԱԼ ՀԱՅԱՍ­ՏԱ­ՆԻ ՀԱՆ­ՐԱ­ՊԵ­ՏՈՒ­ԹՅԱՆ ԿԱ­­ՌԱ­­ՎԱ­ՐՈՒ­ԹՅԱՆ առա­ջար­­կու­թյՈՒնԸ

Նախագծով առաջարկվում է Հայաստանի Հանրապետության հարկային օրենս­գրքով (այսու­հետ՝ Օրենսգիրք) սահմանել, որ անկախ սեփականության ձևից՝ Հայաս­տանի Հան­րա­պե­­տությունում հավա­տար­մա­գրված բարձրագույն, միջնակարգ-մասնա­գի­տական ու պրո­­­­ֆե­սիոնալ-տեխնիկական ուսում­­նական հաստատություններում սովո­րող՝ վար­ձու աշխա­տող (այդ թվում՝ ծառայություն մատուցող) համարվող ուսանողների աշխա­տավարձի և դրան հավասարեցված վճարումների մասով հաշվարկված և վճարված եկա­մտա­յին հարկը ուսման վարձի փոխհատուցման նպատակով (ուսման վարձի գումարի չափով) կիսամյա­կա­յին պարբերականությամբ վերա­դարձ­վում է ուսանողին։

Նախագծի ընդունման հիմնավորման համաձայն՝ ներկայացված առաջարկությունը բխում է ՀՀ կառավարության ծրագրում ներառված ծրագրային դրույթներից (առաջիկա հինգ տարի­նե­րին՝ Կառավարության գործունեությունը միտված է լինելու Հայաստանի Հան­­րա­պե­տու­թյու­նում բարձր տեխնոլոգիական, արդյունաբերական, ինչպես նաև բնա­պահ­­պա­նա­կան բարձր չափանիշներին համապատասխանող, արտահանմանը միտված մրցունակ և ներա­ռական տնտե­սություն կառուցելուն) և նպատակ ունի ուսանողներին երի­տասարդ տարի­­քից խրա­խու­սել աշխատել, ստեղծել խթաններ երիտասարդ աշխա­տող­­նե­րին առանց աշխա­­տան­քային պայ­մանագրի աշխատելու ձգտումներից հրաժար­վե­լու համար և երիտա­սարդ­­ների մեջ ձևա­վո­րել աշխա­տելու ու միաժամանակ հարկ վճա­րելու մշակույթ։

Վերոգրյալի կապակցությամբ, մեծապես կարևորելով բարձր տեխնոլոգիական, գի­տե­­լի­քահենք ու մրցունակ տնտեսություն կառուցելու և արտադրողական աշխատանքը խրա­­խու­սելու նպատակադրումները, այդուհանդերձ գտնում ենք, որ նախագծի ընդու­նու­մը նշյալ նպատակադրումները կյանքի կոչելու լավագույն ճանապարհը չէ, ինչը հիմնա­վորվում է հետև­յալ հիմնական նկատառումներով։

1. Նախագծով առաջարկվող՝ ուսման վարձի գումարի վերադարձման համակարգը շատ նման է Օրենսգրքի 160-րդ հոդվածով սահմանված՝ բնակարան կամ անհատական բնա­կելի տուն ձեռք բերելու կամ անհատական բնակելի տուն կառուցելու նպատակով ստաց­­ված հիպոտեկային վարկի սպասարկման համար վճարվող տոկոսների գումար­նե­րի վերա­դարձման համակարգին: Վեր­ջի­նիս ներ­դրումը, սակայն, ունեցել է ինչպես սո­ցիա­­լա­կան նպատակ (աջակցել բնակարանային ապահովվածության խնդրի լուծմանը), այն­պես էլ տնտեսական նպատակ, այն է՝ բնա­կա­րանների և անհատական բնա­կելի տնե­րի նկատմամբ պահան­ջարկի աճի հաշ­­վին նպաստել տնտեսության շինա­րա­րական ոլոր­տի աշխու­ժաց­մանը: Այս առու­մով, հաշվի առնելով այն հանգամանքը, որ շինա­րա­րու­թյան ոլորտը ՀՀ տնտե­­սության հիմ­նա­­կան ոլորտներից է, ակն­կալվում է նշյալ գոր­ծիքի կիրառ­ման միջոցով ոլոր­տում տնտե­սա­կան աճ ապա­հովել, իսկ տնտեսական աճից ստաց­­վող հարկերի միջո­ցով՝ փոխհատուցել եկամտային հարկի գումար­ների վերա­դարձ­ման արդ­յուն­քում պետա­կան բյու­ջեի հարկային եկա­մուտ­ների կորուստ­ը:

Այս առումով, ակնհայտ է, որ նախագծի ընդունման արդյունքում տնտեսական աճ ապա­­­հովելու և դրանից ստացվող հարկերի միջոցով պետական բյուջեի հարկային եկա­մուտ­ների կորուստը փոխհատուցելու (որոնք առաջանալու են ուսման վարձի գումար­ների վերա­դարձ­ման արդ­յուն­քում) ակնկալիքներն իրատեսական չեն, քանի որ՝

1. կրթու­թյան ոլորտը տնտեսական ակտիվության և նոր հարկման բազաներ ձևա­վո­րելու առու­­մով չունի այնպիսի մուլտիպլիկատիվ ազդեցություն, ինչպիսին շինարարության ոլորտի ազդեցությունն է հարակից ոլորտների վրա: Ավելին, նախագծի ընդունումը կարող է բացասական ազդեցություն ունենալ տնտեսական ակտիվության վրա, քանի որ այլ հավա­սար պայմաններում աշխատող և նոր արժեք ստեղծող անձինք իրենց աշխատաժա­մա­նակի մի մասը կարող են տրամադրել կրթությանը: Մյուս կողմից, չկան բավարար երաշ­խիքներ առ այն, որ անգամ կրթություն ստանալուց հետո այդ անձինք կսկսեն աշխատել ավելի բարձր արտադրողականությամբ (կստեղծեն ավելի մեծ նոր արժեք) և դրանով իսկ կփոխ­հա­տուցեն ուսումնառության տարիներին քիչ աշխատելու հետևանքով չստեղծված նոր արժեքն ու դրա մասով պետական բյուջե վճարվող հարկերը,
2. կրթության ոլորտը, ի տարբերություն շինարարության ոլորտի, ազատված է ավե­լաց­ված արժեքի հարկի վճարումից:

Հետևաբար, կարելի է արձանագրել, որ նախագծի ընդունումը պետական բյուջեի հար­կա­յին եկամուտների վրա ունենալու է բացասական ազդեցություն, որի մեծությունը գնա­հատ­ված չէ:

1. Եկամտային հարկի վերադարձման համակարգն, ըստ էության, պետք է ընկալվի ոչ թե որպես համակարգի շահառուներին տրամադրվող հար­կային արտոնություն, այլ որ­պես կրթության ոլորտի քաղաքականության շրջանակներում շահա­ռուներին տրամա­դրվող բյու­ջե­տային աջակցություն, քանի որ համակարգի շահա­ռու­ները պետք է ընդ­հա­նուր սահ­ման­ված կարգով հաշվարկեն և կատարեն եկամտային հարկի գծով իրենց հարկային պար­տա­վո­րությունները, որից հետո նոր միայն դիմեն պետական բյուջեից եկամտային հարկի գումարը հետ ստանալու համար: Հետևաբար, գտնում ենք, որ այս հա­մակարգի ներդրման հետ կապված որոշումներ կայացնելիս շատ կարևոր է, որպեսզի համա­կարգը դիտարկվի բյու­ջետային գործընթացի շրջանակներում կրթության ոլորտում իրականացվող պետական աջակցության ծրագրերի ընդհանուր համատեքստում: Այս առու­մով, կարևորելով սահմանա­փակ բյուջետային միջոցներն առավելագույն հասցեա­կա­նությամբ և առավելագույն արդ­յու­նա­վետությամբ օգտագործելու նպատակադրումը՝ գտնում ենք, որ նախա­գծի ընդունման արդ­յունքում առաջացող՝ պետական բյուջեի լրացուցիչ ծախսերը հիմ­նա­վորվածության ու առաջ­նահերթությունների առումով պետք է անպայմանորեն համա­դր­վեն միևնույն՝ կրթու­թյան ոլորտում այլ բյուջետային ծրագրերի շրջանակներում կատար­վող ծախսերի հիմ­նա­վոր­վածության ու առաջնահերթությունների հետ: Նախագծի ընդունման հիմնավորմամբ, սակայն, նման համադրումներ չեն կատար­վել, հետևաբար պարզ չէ, թե ինչ հիմնավորմամբ պետք է նախագծի ընդունման պարա­գայում առա­ջացող լրացուցիչ բյու­ջե­տային ծախսերը կատարվեն ի հաշիվ կրթության ոլորտում այլ բյուջետային ծրագրերի շրջա­նակներում կատար­­­վող ծախսերի:
2. Հարկային խթանների տրա­մա­­­­­­դրումը ենթա­դրում է հար­­­կային եկամուտների կորուստ, հետևաբար նաև՝ առողջա­պա­հու­թյան, գյու­ղա­տնտեսու­թյան, սոցիա­լա­կան ապա­­հո­վության, կրթության, բնա­պահ­պա­նության և այլ հանր­օգուտ ոլորտ­­­ներում չկա­տար­ված բյուջե­տա­յին ծախսեր: Մյուս կողմից, եթե հաշվի առնենք նաև այն հան­­գամանքը, որ պետու­­թ­­­յան ծախ­­սա­յին քաղաքականության շրջա­­­­­­­­նակ­նե­րում պետա­կան աջակ­­­ցության բյու­ջե­­­տա­յին գործի­քա­կազմն ավելի հասցեական ու, հետևա­բար նաև՝ ավելի արդյու­­նավետ է, ակն­հայտ է դառնում, որ հարկային խթան­­­­­­ների տրամա­դրումը պե­տա­­­­­կան աջակ­ցու­թ­յան լա­վա­գույն միջոցը չէ, քանի որ հար­կա­յին խթանները դրանց իրա­կան հասցեա­տե­րերի համար որոշա­­կի կոնկրետ արդյունք չերա­շ­­­­խա­­վորելով հան­դերձ՝ հան­գեց­նում են հար­­կա­­յին ծախ­սերի առա­­ջացման՝ պետությանը զրկե­­­­լով աջակցության ավելի հաս­ցեա­կան ծրա­գրեր իրա­կա­նաց­­նելու հնարավորությունից:
3. Բարձրագույն, միջնակարգ-մասնագիտական ու պրո­­ֆե­սիոնալ-տեխնիկական ուսում­­­նա­­կան հաստատություններում սովո­րողների ուսման վարձի գումարը վերա­դարձ­նելու համա­կարգի կիրա­ռությունը, ըստ էության, նշանակում է, որ ուսման վարձը վճարելու պար­տա­վորությունն իր վրա է վերցնում պետությունը: Այսինքն, համակարգի կիրա­ռու­թյունն ունի պետական պատ­վերի շրջանակներում կրթություն ապահովելու նույն նշանա­կու­թյունը: Արդ­յուն­քում ստացվում է, որ նույն խնդրի լուծման համար առաջարկվում է կի­րա­ռել երկու տար­բեր գործիքներ, ինչը պետական կառավարման գործիքակազմի կիրա­ռու­թյան արդյու­նա­վե­տու­թյան ապահովման տեսանկյունից հիմնավոր չէ: Ավելին, նա­խա­գծով առաջարկվող համակարգը ռիսկային է այն առումով, որ ենթադրում է պետա­կան բյու­­ջեի սահմանափակ ռեսուրսների տրամադրում ոչ թե բարձր առաջադիմություն ունե­ցող և որակյալ կրթություն ստա­ցողին (ինչպես, օրինակ, պետա­կան պատվերի համա­կար­գի պարագայում է), այլ ցան­կա­ցած վարձու աշխա­տանք կատարող ուսանո­ղին:

Բացի այդ, պարզ չէ, թե ինչու պետք է նախագծով առաջարկվող համակարգը հավա­սա­­րապես կիրառվի բոլոր մասնագիտությունների գծով կրթություն ստանալիս, այն դեպ­քում, երբ այս կամ այն մասնագիտությամբ կադրեր պատրաստելու՝ գնահատված պա­հան­­ջարկի մեծությամբ պայմանավորված՝ կրթության բնագավառում պետական պատ­վերն ըստ մաս­նագիտությունների անհա­վասար բաշխվածություն ունի, իսկ որոշ մասնա­գի­տություն­ների գծով առհասարակ պետա­կան պատվեր չկա:

Ընդ որում, նախագծի քննարկման համատեքստում հատկանշական է նաև այն, որ Կառավարության ծրագրի «8.2 Պետական ծախսերը» կետի համաձայն՝ նախատեսվում է կրթու­թյան ոլորտի ֆինանսավորման աճ, որը զուգակցվելու է ֆինանսական միջոցների նպա­տակային օգտագործմամբ:

1. Նախագծի ընդունման հիմնավորման համաձայն՝ նախագծի ընդունումը նպատակ ունի խրախուսել ուսանողներին երիտասարդ տարիքից աշխատել: Մյուս կողմից, նա­խա­գծի ընդուն­ման հիմնավորմամբ կարևորվում է կրթությունը՝ որպես տեխնոլոգիական, արդ­յու­նա­բե­րական և արտահանմանը միտված տնտեսություն կառուցելու կարևոր նախադրյալ: Արդ­յուն­քում, պարզ չէ, թե որն է համարվում նախագծի ընդունման հիմնական նպատակը՝ ուսա­նող­ներին խրախուսել զուգահեռաբար աշխատել, թե աշխատողներին խրախուսել զուգա­հե­ռա­բար սովորել: Այս հար­­ցադրումը շատ կարևոր է, քանի որ եթե հիմնական նպատակը աշխա­տանքը խրա­խու­սելն է, ապա՝
2. Համաձայն լինելով այն պնդմանը, որ երիտասարդների շրջանում աշխատան-քային ռեսուրսների իրացվածությունը բավարար չէ, իսկ գործազրկության մակարդակը բարձր է՝ այդուհանդերձ կարծում ենք, որ նախագծի ընդունումը կարող է բացասաբար անդրադառնալ կրթության որակի վրա՝ հատկապես այն դեպքերում, երբ սովորողն աշխատում է ոչ այն մասնագիտությամբ, որով ուսում­նառում է: Տվյալ պարագայում աշխատա­ժա­մանակի և ուսումնառության ժամաքանակի (դասահաճախումներով պայմա-նավորված կրթական ծրագրի յուրացման համար անհրաժեշտ ուսումնական ծանրա-բեռնվածության) մեկտեղումը նվա­զեցնելու է ուսման որակը, այդ թվում՝ անհրաժեշտ կրթական վերջ­նարդ­յունքների ձեռք բեր­ման ու մասնագիտական հմտությունների տիրապետման տեսանկ­յունից: Մինչդեռ Կառավարության ծրագրի «1.3 Մարդկային ներուժի զար­գացումը» և «4.4 Կրթությունը և գիտու­թյունը» կետերում կարևորվում է հենց որակյալ կրթության ապահովումը: Այդ կապակ­ցու­­թյամբ, թեև նախագծով առաջարկվում է ուսման վարձի գումարը վերադարձնելու համա­կարգը կիրա­ռել միայն միջին որակական գնահատականի (ՄՈԳ) շեմը հաղթահարած ուսա­նող­ների նկատ­մամբ, այդուհանդերձ գտնում ենք, որ այս հանգամանքը բավարար չէ վերո­նշ­յալ ռիսկերը կառավարելու համար՝ հաշվի առնելով նաև այն հանգամանքը, որ նախ­նա­կան մասնագիտական (արհեստա-գործական) և միջին մասնագիտական ուսումնական հաս­տա­տություններում ՄՈԳ-ի համակարգ չի կիրառվում։

 Միաժամանակ առկա հետազոտությունները փաստում են, որ երիտասարդների շրջանում գործազրկության և անակտիվության պատճառներից է հատկապես կրթություն-աշխատաշուկա թույլ կապը։ Վերջինս հնարավոր է ամրապնդել ոչ միայն ուսանողներին աշխատել խրախուսելով, այլև ֆորմալ կրթությունում փորձնակության, աշկերտության ինստիտուտների զարգացման, ինչպես նաև մասնագիտական պրակտիկայի արդյունա-վետության բարձրացման ճանապարհով։ Վերջիններս հնարավորություն են ընձեռում զարգացնելու գործնական և փափուկ հմտություններ, ընդլայնելու սոցիալական կապի-տալը, ինչն էլ մեծացնում է երիտասարդի՝ աշխատանք գտնելու հավանականությունը՝ առանց կրթական գործընթացի վրա բացասական ազդեցություն ունենալու։ Այս ուղղությամբ ՀՀ կառավարությունը արդեն քայլեր է ձեռնարկել՝ մեկնարկելով «Աշխատի՛ր, Հայաստան» նախաձեռնությունը,

1. նախագծի ընդունումը իր նպատակին կարող է ծառայել միայն այն պարագայում, եթե հիմնավորվի, որ ուսանողները չեն աշխատում հենց այն պատճառով, որ ստացվելիք աշխա­տավարձը ենթակա է լինելու եկամտային հարկով հարկման: Մեր գնահատմամբ, եկա­­մտային հարկով հարկման ենթակա լինելու հանգամանքը չի կարող չաշխատելու պատ­ճառ լինել, քանի որ այդ տրամաբանությամբ ոչ ոք չպետք է աշխատեր: Այս առումով, գտնում ենք, որ չաշխատելու պատճառները բոլորովին այլ են և առավելապես պայմա­նա­վոր­ված են աշխատանքային փորձի կամ որակավորման բացակայությամբ, ազատ ժամա­նակի բացակայությամբ, աշխատաշուկայի հագեցվածությամբ, աշխատելու ցանկության բացա­կայությամբ և այլն: Այս առումով, գտնում ենք, որ նախագծի ընդունումը չի նպաստի հետապնդվող խնդրի լուծմանը, սակայն փոխարենը կհանգեցնի պետական բյուջեի հար­կա­յին եկամուտների կորստի, քանի որ ներկայումս աշխատող ուսանողների կողմից վճարվող եկամտային հարկի գումարների որոշ մասը ենթակա կլինի հետ վերադարձման:
2. Նախագծի ընդունումն անխուսափելիորեն հանգեցնելու է հարկային վարչա­րա­րու­թյան բարդությունների՝ հաշվի առնելով այն, որ կլինեն վարձու աշխատողներ, որոնք կօգտվեն ինչպես հիպոտեկային վարկերի սպասարկման համար վճարվող տոկոսների գումարի վերադարձման գործող համակարգից, այնպես էլ նախագծով առաջարկվող համա­կար­գից: Մասնավորապես, եթե հաշվի առնենք այն հանգամանքը, որ վճարված եկա­մտա­յին հարկի միևնույն գումարը չի կարող վերադարձվել և որպես տոկոսային գումար, և որպես ուսման վարձի գումար, ստացվում է, որ այդ գումարներն առանձ­նացված և աճողական ձևով հաշվառելու անհրաժեշտություն է առաջանալու, ընդ որում՝ անձի նույնականացմամբ: Հակառակ պարագայում կստացվի, որ վարձու աշխատողը պետական բյուջեից ստանում է ավելի շատ գումար, քան իր կողմից վճարված եկամտային հարկի գումարն է:
3. Բարձրագույն, միջնակարգ-մասնագիտական ու պրո­­ֆե­սիոնալ-տեխնիկական ուսում­­­նա­կան հաստատություններում սովո­րողների ուսման վարձի վերադարձի հա­մա­կարգ ներ­դնելու պարա­գա­յում հարկման արդարության ու հավա­սարության սկզբունքը պահանջում է, որ նմանատիպ համակարգ ներդրվի նաև տարբեր տեսակի վերապատրաստումների, մաս­նա­գիտական դասընթացների, օտար լեզուների ուսուցման և նմանատիպ այլ ուսումնական ծրագ­րերից օգտվելու համար կատարվող վճարումների մա­սով: Ընդ որում, վերջիններս գործ­նականում ավելի շատ են նպաստում մասնագի­տա­կան կարողությունների, աշխա­տան­քա­յին ունակությունների և հմտությունների զար­գաց­մանը, քան շատ մասնագիտությունների գծով ակադեմիական կրթությունը: Մյուս կողմից, սակայն, ակնհայտ է, որ սահմանափակ բյու­ջետային միջոցների պարագայում նման լայն շրջանակ ընդգրկող համակարգի ներ­դրումն անիրատեսական է:
4. Նախագծով առաջարկվող համակարգի ներդրումը սոցիալական անհավասա­րու­թյան ու խտրականության տարրեր է պարունակում նաև հետևյալ նկատառումնե­րով.
5. առաջարկվող համակարգի շահառու են համարվելու վարձու աշխատող հան­դի­սա­­ցող ուսանողները, որոնք, այլ հավասար պայ­մաններում, ավելի վճարունակ են, քան չաշխա­տող ուսանողները,
6. առա­ջարկվող համակարգից օգտվելու հնարավորություն են ստանալու նաև հա­սա­­րա­կության սոցիալապես ապահովված խմբի ներկայացուցիչները, որոնք նման աջակ­ցու­թյան կարիք ընդհանրապես չունեն և որոնց՝ աշխատանք գտնելու հնարավորություն­ներն ավելի լայն են։

Այս առումով, գտնում ենք, որ նախագծով առաջարկվող համակարգը չունի անհրա­ժեշտ հասցեականություն և ճիշտ թիրախավորում:

1. Ցանկացած հարկային խթանի տրամադրում առաջացնում է չարաշահումների ռիս­կեր։ Մասնավորապես, հարկային խթանների կիրառու­թյան նախորդ տարի­ների փորձը ցույց է տվել, որ տարբեր հնարքների ու չարա­շա­հումների կիրա­ռու­թյամբ դրանցից սկսում են օգտվել նաև այնպիսի շահագրգիռ կողմեր, որոնց համար ի սկզբանե դրանք նախա­տես­ված չեն եղել: Այս առումով, հարկային խթանների տրամադրման արդյուն­քում, որպես կանոն, պետու­թյան կոր­ցրած հար­կային եկամուտները շատ ավելի մեծ են, քան արտո­նու­թյան իրա­­կան շահա­ռու­ների օգուտ­ները կարող են լինել։ Այսպես, նախագծով առաջարկվող համակարգի ներդրման պարագայում գործատուները կարող են պայմա­նա­վոր­վել ուսա­նող­ների հետ, վերջիններիս ձևականորեն գրանցել որպես բարձր վար­ձատրվող վարձու աշխա­տող­ներ՝ դրանով իսկ չհիմնավորված ձևով գումարներ ստանալ պետական բյուջեից և երկ­կող­մանիորեն տնօրինել։ Ընդ որում, այս եղանակով չարաշա­հում­ներ կատարելու տնտե­սա­կան շարժառիթը մեծ կլինի շահութահարկ վճարող տնտե­սա­վարող սուբյեկտների մոտ, քանի որ վերջիններս վարձու աշխատողի համար նախա­տեսված աշխատավարձը, այդ թվում՝ դրան համապատասխանող եկամտային հարկը, հարկման նպատակով նվազեցնում են շահութահարկով հարկման բազայից։
2. Ինչ վերաբերում է նախագծի ընդունման հիմնավորմամբ ներկայացված այն դի­տարկ­մանը, որ այս օրենսդրական նախաձեռնությունը կխրախուսի երիտասարդ աշխա­տող­ներին հրաժարվել առանց աշխատանքային պայմանագրերի աշխատելու առաջարկ­նե­րից, նրանց կտեղափոխի օրինական դաշտ, ապա գտնում ենք, որ նախագծի ընդու­նումը գործ­նականում չի կարող նման արդյունքներ ապահովել, ինչը հիմնավորվում է հետևյալ նկա­տառումներով։ Դիցուկ որևէ ուսանող ներկայումս աշխատում է առանց օրեն­քով սահ­ման­ված կարգով գրանցման և հետևաբար աշխատավարձի ամբողջ անվա­նա­կան մեծու­թյունը ստանում է որպես տնօրինվող եկամուտ, քանի որ եկամտային հարկ չի վճարում։ Եթե ակնկալվում է, որ նախագծի ընդունումը խրախուսելու է, որպեսզի նա իր գործատուից պահանջի գրանցել իրեն օրենքով սահմանված կարգով, ապա պետք է նաև ընդունել, որ այլ հավասար պայմաններում նրա տնօրինվող աշխատավարձը եկամտային հարկի չափով կրճատ­վելու է։ Փոխարենը նրա առավելագույն ակնկալիքը կարող է լինել իր կողմից վճար­ված եկամտային հարկը նույնությամբ հետ ստանալը և դա էլ միայն այն դեպ­քում, եթե վճար­ված ուսման վարձը հավասար լինի վճարված եկամտային հարկին։ Հակառակ պարա­գա­յում վարձու աշխատողը եկամտային հարկ վճարելու արդյունքում ավելի շատ եկամուտ կորց­նելու է, քան կարող է պետական բյուջեից հետ ստանալ որպես ուսման վարձի գումար և հետևաբար, տնտեսապես ավելի շահավետ է չգրանցվել որպես վարձու աշխատող, չվճա­րել եկամտային հարկ և չունենալ պետական բյուջեից ավելի քիչ չափով գումար ստանալու հնա­րավորություն։
3. Հիմնավորման կարիք ունի նաև նախագծով առաջարկվող կարգավորումը քա­ղա­­քա­ցիաիրավական պայմանագրերի շրջանակներում աշխատանքներ կատարող կամ ծառա­յու­թյուններ մատուցող ուսանողների նկատմամբ նույնպես կիրառելու առաջար­կու­թյունը՝ հաշվի առնելով այն, որ հիպոտեկային վարկի սպասարկման համար վճարվող տո­կոսների գումարի վերադարձման համակարգն, օրինակ, քաղաքացիաիրավական պայմանագրերի հիման վրա ծագող հարաբերությունների պարագայում կիրառելի չէ։
4. Հատկանշական է նաև այն, որ մեր կողմից ուսումնասիրվել է նախագծի կար­գա­վոր­ման առարկային առնչվող միջազգային փորձը, սակայն մեր կողմից ուսումնասիրված որևէ երկրում նման համակարգ չի կիրառվում։ Փոխարենը, կան երկրներ, որտեղ թույլա­տր­վում է ուսման վրա կատարված ծախսերը նվազեցնել եկամտային հարկով հարկման բա­զա­յից՝ հիմնվելով եկամուտների հայտարարագրման համակարգի ընձեռած հնարավո­րու­թյուն­ների վրա։

Այդ կապակցությամբ, հայտնում ենք, որ ուսման վրա կատարվող ծախսերը եկա­մտա­յին հարկով հարկման բազայից նվազեցնելու հարցը կարող է քննարկվել ֆիզիկական անձանց եկամուտների հայտարարագրման համակարգի ներդրման պարագայում։

1. Հայտնում ենք նաև, որ գործող հարկային օրենսդրությամբ կրթության ոլորտի հա­մար արդեն իսկ սահ­մանված է հարկային արտոնությունների բավական լայն շրջա­նակ: Մաս­նավորապես, Օրենսգրքի՝
2. 147-րդ հոդվածի 1-ին մասի 17-րդ կետի համաձայն՝ եկամտային հարկից ազատ­վում են բարձ­­րագույն ուսում­նա­կան հաստատությունների ուսանողների, ասպիրանտ­նե­րի, միջ­նա­­կարգ-մաս­նագիտական ու պրոֆեսիոնալ-տեխնիկական ուսումնական հաստա­տու­թյուն­ների սովո­րող­­ների կրթա­թո­շակ­ները, իսկ 24-րդ կետի համաձայն՝ եկամտային հարկից ազատ­վում են նաև բարձրագույն ուսում­նա­կան հաստատության ուսանողական համա­կազմի մինչև տասը տոկոսի՝ օրենսդրությամբ սահմանված դեպքերում ուսման վարձի փոխ­հա­տուցման գումարները,
3. 64-րդ հոդվածի 2-րդ մասի 1-ին կետի համաձայն՝ ԱԱՀ-ից ազատվում է բարձրա­գույն ուսումնական հաստատությունների կողմից ուսուց­ման ծառա­յու­թյուն­ների մատու­ցումը: Նկատենք նաև, որ կրթության ոլորտի համար սահմանված ԱԱՀ-ից ազատման արտո­նու­թյունների արդյունքում պետական բյուջեի հարկային ծախսերը 2019 թվա­կանի համար գնահատվել են շուրջ 23,7 մլրդ դրամ:

Ամփոփելով վերաշարադրվածը, Հայաստանի Հանրապետության կառավարությունն առաջարկում է նախագծով քննարկվող գործող օրենսգրքում առաջարկվող դրույթները չընդգրկել:

**ԵԶՐԱԿԱՑՈՒԹՅՈՒՆ**

**«Հայաստանի Հանրապետության հարկային օրենս­գրքում լրացում կատարելու մասին**

**ՀՀ օրեն­քի նախա­­գծի՝ պետական բյուջեի եկամուտների էական նվազեցման կամ ծախսերի ավելացման վերաբերյալ**

Նախագծով առաջարկվում է Հայաստանի Հանրապետության հարկային օրենսգրքով սահ­մանել, որ անկախ սեփականության ձևից՝ Հայաստանի Հան­րա­պե­­տությունում հավա­տար­­մա­գրված բարձրագույն, միջնակարգ-մասնագիտական ու պրո­­ֆե­սիոնալ-տեխնիկական ուսում­­­նական հաստատություններում սովո­րող՝ վարձու աշխա­տող (այդ թվում՝ ծառայություն մատու­ցող) համարվող ուսանողների աշխատավարձի և դրան հավասարեցված վճարում­ների մասով հաշվարկված և վճարված եկա­մտա­յին հարկը ուսման վարձի փոխհատուցման նպա­տակով (ուսման վարձի գումարի չափով) կիսամյա­կա­յին պարբերականությամբ վերա­դարձ­վում է ուսանողին։

Հաշվի առնելով վերոգրյալը` հայտնում ենք, որ նախա­­գծի ընդու­նումը կհանգեցնի ՀՀ պետա­­­­կան բյու­ջեի եկամուտների էական նվազեցման և չի հանգեցնի պետական բյուջեի ծախ­­­սերի ավելացման։



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

26 ապրիլի 2019թ.

 Հայաստանի Հանրապետության Ազգային ժողովի պատգամավորներ Սիսակ Գաբրիելյանի և Լիլիթ Մակունցի կողմից օրենսդրական նախաձեռնության կարգով ներկայացված «Հայաստանի Հանրապետության հարկային օրենսգրքում լրացումներ կատարելու մասին» օրենքի նախագծի քննարկման համար գլխադասային նշանակել Տնտեսական հարցերի մշտական հանձնաժողովը:

 ԱՐԱՐԱՏ ՄԻՐԶՈՅԱՆ

*ՆԱԽԱԳԻԾ*

*Պ-120-26.04.2019-ԳԿ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

***Հոդված 1.***Հայաստանի Հանրապետության հարկային օրենսգրքի 2016 թվականի հոկտեմբերի 4-ի ՀՕ-165-Ն (այսուհետ՝ Օրենսգիրք)  159-րդ հոդվածը լրացնել նոր՝ 5-րդ մասով.

«5. Անկախ սեփականության ձեւից՝ ՀՀ-ում հավատարմագրված բարձրագույն, միջնակարգ-մասնագիտական ու պրոֆեսիոնալ-տեխնիկական ուսումնական հաստատություններում սովորող (ուսանող) վարձու աշխատողի (այդ թվում՝ ծառայություններ մատուցող) ուսման վարձը փոխհատուցվում է սույն օրենսգրքի 1601 հոդվածով»:

***Հոդված 2.***Օրենսգիրքը լրացնել 1601 հոդվածով.

«*Հոդված 1601 Վճարված եկամտային հարկի գումարներից ուսման վարձի փոխհատուցման նպատակով վարձու աշխատող հանդիսացող (այդ թվում՝ ծառայություններ մատուցող)   ֆիզիկական անձի կողմից վճարվող ուսման վարձի գումարի վերադարձը*

1.Վարձու աշխատող հանդիսացող (այդ թվում՝ ծառայություններ մատուցող)  ֆիզիկական անձանց աշխատավարձի եւ դրան հավասարեցված վճարումների մասով Օրենսգրքով սահմանված կարգով հաշվարկված (այդ թվում՝ հարկային գործակալի միջոցով) եկամտային հարկը ուսման վարձավճարի փոխհատուցման նպատակով վերադարձվում է՝ անկախ սեփականության ձեւից ՀՀ-ում հավտարմագրված բարձրագույն, միջնակարգ-մասնագիտական ու պրոֆեսիոնալ-տեխնիկական ուսումնական հաստատություններում  սովորող վարձու աշխատողի (այդ թվում՝ ծառայություններ մատուցող)   ուսման վարձի գումարի չափով:

2. Սույն հոդվածով սահմանված գումարները վերադարձվում են ուսումնական տարվա կիսամյակի ավարտից հետո յուրաքանչյուր ուսումնական տարվա համար սահմանված միջին որակական գնահատականի (ՄՈԳ) շեմը հաղթահարելու դեպքում:

3. Սույն հոդվածի նկատմամբ կիրառելի են Օրենսգրիքի 160-րդ հոդվածի 3-րդ մասի 2-րդ եւ 3-րդ կետերը, ինչպես նաեւ նույն հոդվածի 5-րդ մասի 1-ին եւ 2-րդ կետերը:

4. Սույն հոդվածով սահմանված՝ վարձու աշխատող հանդիսացող (այդ թվում՝ ծառայություններ մատուցող)   ֆիզիկական անձանց եկամտային հարկի գումարների վերադարձման կարգը սահմանում է Կառավարությունը»:

***Հոդված 3. Եզրափակիչ մաս եւ անցումային դրույթներ***

1.Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

2. Եկամտային հարկի գումարների վերադարձման կարգը կառավարությունը սահմանում է մինչեւ 2019թ.-ի օգոստոսի 1-ը:

**ՀԻՄՆԱՎՈՐՈՒՄ**

2019թ.-ի փետրվարի 14-ին ՀՀ Ազգային Ժողովի կողմից հաստատվեց ՀՀ կառավարության ծրագիրը, համաձայն որի՝ առաջիկա հինգ տարիներին՝ ՀՀ կառավարության գործունեությունը միտված է լինելու Հայաստանի Հանրապետությունում բարձր տեխնոլոգիական, արդյունաբերական, ինչպես նաեւ բնապահպանական բարձր չափանիշներին համապատասխանող, արտահանմանը միտված մրցունակ եւ ներառական տնտեսություն կառուցելուն եւ այդ նպատակին հասնելու համար, ի թիվս այլ հանգամանքների, կարեւորվեց աշխատանքի եւ կրթության քաջալերումն ու աղքատության հաղթահարումը՝ աշխատանքի եւ կրթության միջոցով:

Ելնելով կառավարության ծրագրի հիմնարար ուղենիշներից եւ խնդիրներից, ինչպես նաեւ «Բարձրագույն եւ հետբուհական կրթության մասին» եւ «Նախնական մասնագիտական (արհեստագործական) եւ միջին մասնագիտական կրթության մասին»  օրենքների՝ մարդու եւ քաղաքացու բարձրագույն եւ հետբուհական մասնագիտական կրթություն ստանալու իրավունքի ապահովման եւ պաշտպանության, բարձրագույն եւ հետբուհական մասնագիտական կրթության մատչելիութան սկզբունքներից եւ հադնես գալով հիշյալ օրենսդրական նախաձեռնությամբ նպատակ ենք հետապնդում խրախուսել ուսանողներին երիտասարդ տարիքից աշխատելու եւ օգտվելու եկամտային հարկը որպես ուսման վարձավճարի փոխհատուցում ստանալու հնարավորությունից:

Այս օրենսդրական նախաձեռնությունը նաեւ կխրախուսի երիտասարդ աշխատողներին հրաժարվելու առանց աշխատանքային պայմանագրի աշխատելու առաջարկներից, կբերի նրանց օրինական դաշտ, ինչպես նաեւ աշխատող երիտասարդների  մեջ կդաստիարակի աշխատելու եւ միաժամանակ հարկ վճարելու  մշակույթ:

Ավելացնենք նաեւ, որ նմանատիպ օրենսդրական կարգավորումներ՝ ուսման վարձավճարի փոխհատուցման նպատակով եկամտային հարկի վերադարձման վերաբերյալ, առկա են մի շարք երկրներում, որոնցից կարելի է առանձնացնել Ռուսաստանի Դաշնությունը եւ Բելառուսի Հանրապետությունը: Ու թեեւ դրանք որոշ առումներով տարբերվում են մեր կողմից առաջարկվող օրենքի նախագծի կարգավորումներից, այսուհանդերձ հիմնական գաղափարով նույնանում են:

**ՏԵՂԵԿԱՆՔ ԼՐԱՑՎՈՂ ՀՈԴՎԱԾՆԵՐԻ ՎԵՐԱԲԵՐՅԱԼ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳԻՐՔ

**Հոդված 159. Եկամտային հարկի գումարի վերադարձը և մուտքագրումը միասնական**

**հաշվին**

1. Օրենսգրքի 155-րդ հոդվածով սահմանված՝ պետական բյուջեից փոխհատուցման են-թակա եկամտային հարկի գումարի վերադարձն իրականացվում է «Ժամանակավոր անաշխա-տունակության և մայրության նպաստների մասին» Հայաստանի Հանրապետության օրենքով սահմանված կարգով և ժամկետներում:

2. Օրենսգրքով սահմանված՝ չափից ավելի վճարված եկամտային հարկի գումարները

Օրենսգրքի՝ հարկային վարչարարության մասով սահմանված կարգով և ժամկետներում մուտ-քագրվում են միասնական հաշվին:

3. Բնակարան ձեռք բերելու կամ անհատական բնակելի տուն կառուցելու նպատակով վարձու աշխատողի ստացած հիպոտեկային վարկի սպասարկման համար վճարված տոկոսների գումարները փոխհատուցվում են Օրենսգրքի 160-րդ հոդվածով սահմանված կարգով:

4. Շահաբաժինների տեսքով ստացվող եկամուտները դրանց ստացման հարկային տար-վա ընթացքում շահաբաժին վճարող՝ Հայաստանի Հանրապետության ռեզիդենտ նույն կազմա-կերպության կանոնադրական կամ բաժնեհավաք կապիտալում օրենսդրությամբ սահմանված կարգով ներդնելու դեպքում ներդրված գումարը` ներդրման չափով, բայց ոչ ավելի, քան շահա-բաժիններից պետական բյուջե վճարված հարկի գումարները, պետական բյուջեից փոխհատուց-վում է Կառավարության սահմանած կարգով:

5. Անկախ սեփականության ձևից` ՀՀ-ում հավտարմագրված բարձրագույն, միջնակարգ-

մասնագիտական ու պրոֆեսիոնալ-տեխնիկական ուսումնական հաստատություններում սովորող

(ուսանող) վարձու աշխատողի (այդ թվում` ծառայություններ մատուցող) ուսման վարձը փոխհա-տուցվում է սույն օրենսգրքի 160**1** հոդվածով:

**Հոդված 1601 Վճարված եկամտային հարկի գումարներից ուսման վարձի փոխհա-տուցման նպատակով վարձու աշխատող հանդիսացող (այդ թվում` ծառայություններ մա-տուցող) ֆիզիկական անձի կողմից վճարվող ուսման վարձի գումարի վերադարձը**

1.Վարձու աշխատող հանդիսացող (այդ թվում` ծառայություններ մատուցող) ֆիզիկական

անձանց աշխատավարձի և դրան հավասարեցված վճարումների մասով Օրենսգրքով սահման-ված կարգով հաշվարկված (այդ թվում` հարկային գործակալի միջոցով) եկամտային հարկը ուսման վարձավճարի փոխհատուցման նպատակով վերադարձվում է` անկախ սեփականության ձևից ՀՀ-ում հավտարմագրված բարձրագույն, միջնակարգ-մասնագիտական ու պրոֆեսիոնալ-տեխնիկական ուսումնական հաստատություններում սովորող վարձու աշխատողի (այդ թվում` ծառայություններ մատուցող) ուսման վարձի գումարի չափով:

2. Սույն հոդվածով սահմանված գումարները վերադարձվում են ուսումնական տարվա

կիսամյակի ավարտից հետո յուրաքանչյուր ուսումնական տարվա համար սահմանված միջին որակական գնահատականի (ՄՈԳ) շեմը հաղթահարելու դեպքում:

3. Սույն հոդվածի նկատմամբ կիրառելի են Օրենսգրիքի 160-րդ հոդվածի 3-րդ մասի 2-րդ և 3-րդ կետերը, ինչպես նաև նույն հոդվածի 5-րդ մասի 1-ին և 2-րդ կետերը:

4. Սույն հոդվածով սահմանված` վարձու աշխատող հանդիսացող (այդ թվում` ծառայություններ մատուցող) ֆիզիկական անձանց եկամտային հարկի գումարների վերադարձման կարգը սահմանում է Կառավարությունը: